Azuzen akked d userqes d snat n tewsatin i yettekkin deg tmedyazt, ma yella nger tamawt i win i tt-i-dyeqqaren d tameṭṭut daymi llan wid i tt-yettṣennifen ɣer tsekla n tmeṭṭut (neɣ tasekla n tyemmat) ma yella nerra lwelha ɣer usentel d win i wumi i tt-id-ttawin, temmal-d tasekla n ugrud. Xas akken tiwsatin-a deg snat d tayemmat (neɣ d tameṭṭut s umata) i tt-id-yettawin i ugrud, maca temmgarad tegnit n tmenna-nsent, imi yiwet tesganay, tessawal i yiḍes ma yella d tayeḍ tessakay, tessṭurruc agrud. Ssenf-a n tmedyazt n tmeṭṭut yenna-d fell-as Youssef Nacib:«Tamedyazt n tmeṭṭut taqbaylit taqdimt neɣ tamezwarut akk di ddunit, d tin n ttrebga n tyemmat i warraw-is,tameṭṭut ma yella tebɣa ad yeṭṭes mmi-s neɣ tebɣa ad tfreḥ yis-s tesnulfay-d tamedyazt »9 3.1.Azuzen 9NACIB Y,«Anthologie de la la poésie Kabyle»,ed andalouses,Alger,1993,P76.